Diari Oficial de la Generalitat Valenciana


Sumari del DOGV 5842, del 04-09-2008 (2008/10530)

RESOLUCIÓ de 18 d'agost de 2008, del Servici Territorial d'Energia de Castelló, per la qual se sotmet a informació pública la sol·licitud de declaració, en concret, d'utilitat pública de les instal·lacions corresponents al projecte de la subestació transformadora de Morella 400/132, al terme municipal de Morella, província de Castelló, formulada per la mercantil Energías Renovables Mediterráneas, SA. Expedient número: ATASCT/2008/1/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5842

Data del DOGV
:   04-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10689


Data del document
:   18-08-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Morella
    * empresa privada
    * subministrament d'energia elèctrica

RESOLUCIÓ de 18 d'agost de 2008, del Servici Territorial d'Energia de Castelló, per la qual se sotmet a informació pública la sol·licitud de declaració, en concret, d'utilitat pública de les instal·lacions corresponents al projecte de la subestació transformadora de Morella 400/132, al terme municipal de Morella, província de Castelló, formulada per la mercantil Energías Renovables Mediterráneas, SA. Expedient número: ATASCT/2008/1/12. [2008/10281]
Als efectes previstos en la Llei 54/1997, de 27 de novembre, del Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, se sotmet al tràmit d'informació pública la sol·licitud, formulada per la mercantil Energías Renovables Mediterráneas, SA (Renomar), de declaració, en concret, d'utilitat pública de les instal·lacions corresponents al projecte de la subestació transformadora de Morella 400/132, al terme municipal de Morella, província de Castelló, les característiques principals de la qual són les que consten en el projecte d'execució firmat per Rafael Portales Alonso i visat pel Col·legi Nacional d'Enginyers de l'ICAI amb data 2 de febrer de 2001, el qual va ser autoritzat i aprovat per mitjà de Resolució del Servici Territorial d'Indústria i Energia de Castelló, de 18 de juliol de 2003, dins de l'expedient ATASCT/2002/42.
Cal comunicar que la declaració, en concret d'utilitat pública sol·licitada, en el cas d'atorgar-se, comportarà implícitament els efectes previstos en l'article 54 de l'esmentada Llei 54 /1997, de 27 de novembre, del Sector Elèctric.
La qual cosa es fa pública per a coneixement general i, en especial, dels propietaris dels terrenys i la resta de titulars de béns i drets afectats per la instal·lació, la relació dels quals s'inserix al final d'este anunci, així com aquells que sent titulars de drets reals o interessos econòmics sobre els béns afectats hagueren pogut ser omesos en esta relació, perquè en el termini de vint dies, comptadors a partir de l'endemà de la publicació d'este anunci, qualsevol interessat puga consultar la documentació presentada per la mercantil sol·licitant i formular, en dos exemplars, les al·legacions que estime pertinent, així com aportar per escrit les dades oportunes per a esmenar possibles errades en la relació annexa.
Així mateix, la present publicació es realitza de conformitat amb el que disposa l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
La documentació indicada podrà ser consultada en les dependències del Servici Territorial d'Energia de Castelló, situat en el carrer Navarra, 40 - 12789 Castelló de la Plana, així com en els locals de l'Ajuntament de Morella.
Castelló de la Plana, 18 d'agost de 2008.- El cap del Servici Territorial d'Energia de Castelló: Esteban Santamaría Coria.